
ORATIO. 

Illustrissimum Hispalensis Ecclesice Canonicorum Co¬ 
llegium, 

Rectores hujus Seminarii Magnifici, et Amplissimi % 
Professores Doctissimi, et Facundissimi, 

CVwj Nokillissimi, rtfgwe spectatissimi. 

Vos denique Collegce Flor entis simi, amore, et vitee 
ratione mecum conjunctissimi . 

S/EPE, et multum, P. C. mecum cogitavi, quam 
difficile, et arduum sit oratoris munus; atque ex assi¬ 
dua hac cogitatione factum est, ut nu inquam, 
illudassumere firmissime statuerem. Videbam enim, cum 
multa, et quidem magna in oratione esse debere, ut 
munus suum recte obire possit, tum etiam praestan- 
tissimos in ea facultate viros obtrectatoribus non ca- 
ruisse. Itaque hunc locum contingere nunquam aude¬ 
rem, nisi illorum aucthoritas intercesisset, quibus ego 
necessario obtemperare debeo. Sicque ad hanc pro¬ 
vinciam, quae mihi credita est, administrandam ac¬ 
cedo. Sed antea oro, obstestorque vos, P. C. ne, 
dum ego sanctissimi Praesulis Isidori merita praecla¬ 
rissima hac oratione comendando recenseo, parem 
his orationis vim atque facundiam a me expectetis. 
Quae enim est tanta dicendi copia, quae ejus virtu¬ 
tibus aequiparari possit? Nulla profecto. Quapropter 
nemo vestrum mirari debet, P. C. si hac oratione, 
qua imaginem viri sapientissimi atque Sanctissimi Prae¬ 
sulis Isidori volo exprimere, nonnulla fuerint prae¬ 
termissa, aut non eo, quo decet, loco, et ordine ex¬ 
hibita. Harum enim rerum scientia, atque cognitio cap¬ 
tum pueri adhuc bonis litteris operam .navantis om¬ 
nino superant. Atque ideo pro vestra humanissima 
conditione, si quid peccavero, mihi condonate. Hac 
ergo spe fretus, et recreatus rem aggredior. 

Saeculo sexto & nativitate Servatqris jam labenti 
singulari Dei, Optimi, Maximi beneficio Cartagine No¬ 
va Hispaniae Isidorus nascitur parentibus nobilissimis, 
atque Christianae Religionis professione clarissimis. Qui¬ 
bus brevi ostensum est quodam portento, illos non 
quemlibet puerum sibi educendum sustulisse. Nam 
cum quadam die ejus nutrix ab eo in viridiario aedium 
lectulo decumbenti, atque dormienti recessiset, ingens 
multitudo apum ad illius os convolavit, atque bre¬ 
vissimo temporis spatio favum melis in eo efforma- 
runt. Ex quo parentes ejus conjecerunt, I sidor um 
aliquando in eloquentia maximum futurum. Neque 
eos sua fefellit opinio. Sed vitae ejus curriculum 
persequamur. Cum illam aetatem attigisset Isidorus, 
quae litteris aptissima creditur, ad ludimagtstrum mitti¬ 
tur, ut prima rudimenta imbiberet; sed ea erat ingenii 
tarditate, ut nulla diligentia quidquam in litteris pro¬ 
ficeret; ob id quadam die maestus ab schola recede¬ 
bat, secum cogitans, se. operam perdere, atque de¬ 
cernens litteris aeternum vale dicere. Dum haec secum 
versat, puteum aquae offendit in via, cujus labrum 
lapideum ex assidua restis fricatione, usque adeo 
attritum, et exca/atum erat, ut puero deffessos at¬ 
que sitim aqua restinguenti attentionem excitaret, et 
sic secum cogitaret si crebra rei blanda fricatio in 
durissimo lapide tantum valuit, ut illum attereret, 
atque excavaret; quantum in studiis litterarum assi¬ 
dua animi applicatio atque contentio valebit ? Hac 
cogitatione totus ocupatus, Deo interius sua gratia 
excitanti, concilium suppetit, omni animi contentione 
in litteras incumbere. Quodque fidelissime praestitit. 
Nam ex illa die in ediscendo, meditando, totum tem¬ 
pus insumebat. Quo factum est, O mira rerum mu¬ 
tatio! ut qui antea in ludo litterario meteris esset 
despectui atque ludibrio, idem deinceps esset admi¬ 
rationi atque exemplo. 

Sic duxit Isidorus vitam, quoad aetate maturiori 
ad illas litteras animum appulit, quae ob suam praes- 



tantiam bonae, humanae et ingenuae appellantur. Quae 
sicut in illarum studioso ingenium aptum, et vivi¬ 
dam imaginandi facultatem requirunt; sic etiam, nisi 
peritissimi magistri disciplina ipsi accedat, plerumque 
-carbones pro margaritis, et nubes pro Junone com¬ 
plectitur. Sed qui heri poterat, ut Isidoro talis ins¬ 
titutor deesset, cum illum Deus ad Ecclesiae suae re¬ 
gimen, ad Christianae vitae normam, ad litterarum 
splendorem destinaret ? 

Habuit quidem, habuit Isidorus magistros non 
quoslibet ex infima plebecula excitatos; sed nobili- 
simos, atque clarissimos fratres Leandrum, et Fulgen¬ 
tium, quorum vitae exemplis, atque doctrinae prae¬ 
ceptis institutus atque formatus fuit. Atque qualem 
et quantum ex hac virtutum, et litterarum officina 
evasisse, ex ejus vivendi ratione quisque facile con¬ 
jicere poterit. Sic vita erat: virtutem colere: fuge¬ 
re vitia: animum ad litteras summa contentione ad- 
pellere: dissolutorum conventicula fugitare: piorum 
amicitiam quaerere, atque colere, his sese dedere: fa¬ 
cile omnes perferre, ac pati cum quibus una erat, 
eorum obsequi studiis, adversus nemini: numquam 
se praeponens illis. Ita facillime sine invidia laudem 
invenit, et amicos peperit. O institutum vitae admi¬ 
randum, et adolescentium maxime studiossorum imi¬ 
tatione dignissimum! Sed id mea quidem sententia ma¬ 
gis mirandum: adolescentem generosum in amplissima 
civitate morantem, quae innumeris et variis illecebra¬ 
rum generibus abundabat, ab instituta vivendi ratio¬ 
ne numquam abhorruisset. Non illum spectacula, non 
Nundinae, non muliebres mundiciae et confabulatio¬ 
nes, non mollissimae illarum voces et cantilena, qui¬ 
bus adolescentium animi tanquam Sirenum cantu alli¬ 
ci solent, a sancto proposito unquam dimoverunt. Sic 
probatus gradatim ad Ecclesiasticos Ordines promo¬ 
vebatur, quod Sacerdotii dignitate decoratus fuit. Hu¬ 
jus munera ita implevit, ut in eo perfectissimi Sa¬ 
cerdotis imago cerneretur: Oratio ad Deum frequens 

ac fervens: Divitiorum Librorum, et Priscorum Doc¬ 
torum, quos Patres Ecclesiae appellamus lectio ac me¬ 
ditatio: populi instructio et aedificatio illum occupa¬ 
bant. Nihil enim magis in priscis scriptoribus mi¬ 
randum cenceo quam admirandos illos in litteris pro¬ 
gressus. Nam ea retate vixerunt, qua librorum com¬ 
paratio erat dificilima; tum quia non tanta erat illo¬ 
rum copia, cum omnes necessario manu essent exa¬ 
randi d notariis, arte typografica nondum inventa; tum 
etiam quia sine magnis sumptibus mediocris illorum co¬ 
pia, haberi non poterat. Ad haec scribendi ratio non ea¬ 
dem ac nostra erat; nam litterae nullo vacuo spatio 
disjunctae erant; sed continuo ductu depictae, nulla 
habita ratione distinctionis verborum, et notarum quas 
nos ex orthographia discimus. Qute omnia quantum 
studiossos retardarint, quisque cognoscit. Itaque si re¬ 
centes isti Critici in judicandis vetustis scriptoribus, 
prae oculis hs3C haberent, quos offendunt lapsus, non 
tam severe reprehenderent: atque ob id ipsi, qui Cri¬ 
ticos agunt, Aristharco indigent. Sed a diverticulo 
in viam. Cum Isidorus sanctitate vitae et litterarum 
peritia omnibus sese commendaret, essetque gratissi¬ 
mus accidit, ut ejus frater Leander, qui Hispalensi 
Ecclesiae praerat, communi Civium dolore moreretur. 
In hac tanta jactura atque calamitate nullum ipsis 
aliud solatium erat, nisi Isidori perspecta, ac probata 
vitae sanctitas. Eum igitur convenerunt, ut defuncti 
fratris sedem occuparet. Isidorus nolle, refugere tantum 
onus, sese ocultare: illi contra instare, communem 
omnium utilitatem ipsi objicere, ad illum itare, Ca¬ 
tholicum Regem Recaredum, qui primus Hispaniarum 
Regum hoc titulo appellatus, et decoratus est, adire, 
Isidorum sibi Presulem lacrimis, et clamoribus pete¬ 
re, ac postulare. Isidorus igitur cognoscens in sum¬ 
ma hac consensione Dei voluntatem, in sedem fra¬ 
tris tandem se collocari patitur. 

Sed vos, P. C. qui me hactenus Isidori virtutes 
commemorantem sumina humanitate audivistis, eadem» 




■ (VII) 

'■quaeso, ejus Pastoralem sollicitudinem exponentem pro¬ 
sequimini. 

Anno igitur sexcentessimo primo a partu salu¬ 
tari illibatae Virginis Isidorus Hispalensis Ecclesiae se¬ 
dem summo omnium plausu occupavit, atque in ejus 
regimine ita se gessit, ut omnes in eo dignissimum 
Antistitis Leandri defuncti germanum fratrem cognos¬ 
cerent. Nam ad eam vitae Episcoporum normam, quam 
Apostolus tradit, vitam suam studuit conformare. Qui 
docet Episcopum irreprehensibilem esse debere, sanc¬ 
tum, et justum. Quid ergo in Isidori vita reprehen¬ 
sione dignum fuit ? Qui ita Episcopi munera omnia 
implevit, ut dignissimus Apostolorum succesor omni¬ 
bus videretur. Nam pristinum animi fervorem, quem 
ante Episcopatum ostendit, non modo non minuit, sed 
etiam auxit. Quanta charitate Dei et hominum flagra¬ 
vit ? Erant eo tempore immortalis Dei templa plu¬ 
rima, temporum injuria collapsa: quae omnia suis slini¬ 
tibus erexit. Alia etiam a fundamentis de suis facul¬ 
tatibus jussit construere, quse ornavit, ditavit, atque 
omni sacra supellectili instruxit. Egenorum et pau¬ 
perum miserias omni studio, ac diligentia sublevabat. 
Sed qui caeteiis adeo erat largus, et liberalis, ut dies 
integros in elargiendis elemosinis consumeret; tam par¬ 
cus sibi erat, ut victu vili vitam aleret, et veste hu¬ 
mili esset contentus. Ast sicus in civili Republica va¬ 
rice sunt civium classes, et varia etiam illorum offi¬ 
cia; sic etiam in Christiana Republica varia sunt Chris¬ 
tianorum munera, variae illorum virtutes pro varieta¬ 
te statuum, aliae aliis excellentiores. Cum ergo Epis¬ 
copus caeteris excelsior sit, atque suo munere praes- 
tantior, sic etiam sunt quaedam virtutes ita ipsius pro¬ 
priae, ut nulli alio conveniant. Nam cum Pastores ipsi 
soli sint, Pastorum officia ipsis solis conveniunt. Hinc 
gregem sibi creditum ad pascua salubria deducere de¬ 
bent, a noxiis avertere, errantes oves reducere, atque 
infestissimos gregi lupos abigere: sive quod in idem 
recidit: Fidei puritatem tenere, ea.m populum docere, 

peccantes corrigere, fidei adversarios impugnare, atque 
revincere. Atque haec quidem sunt, quas dixi, propriae 
Episcopi virtutes, nam reliquae cum caeteris ipsi com¬ 
munes. Sed hae virtutes in homine vulgari, et com¬ 
muni inesse non possunt. Haec enim ab animo ge¬ 
neroso, excelso, humana omnia contemnente, uni Re¬ 
ligioni prospiciente, atque suo acumine bona a malis 
discernente proficiscuntur. Atque haec officia ita Isi— 
donis plenissime implevit, ut rem atento animo con¬ 
sideranti mirandum sit, unum hominem tantis rebus 
intentum, nullam umquam praetermisisse. Nam si 
populus in morum doctrina erat instituendus; Isido- 
rus instituit. Neque enim tantum ad praedicationis 
ministerium idoneos viros deligebat; sed ipse sepae 
per se ipsum praestitit. Plures enim ad populum con¬ 
ciones habuit, et omnes Paulinam eloquentiam spi¬ 
rantes. Si cum Chatolicae veritatis hostibus manus con¬ 
serendae erant, Isidorus conseruit. Erant tunc temporis 
Hispania vaeteri, et pestilentissima Arii haeresi infec¬ 
ta: quae non modo Occidentis verum etiam Orien¬ 
tis Ecclesiam assiduis et magnis dissidiis turbaverat: 
quaeque tam altas egerat radices, ut illam evellen¬ 
di nulla spes affulgeret; quin imo ipsis remediis ma- 
Ium ingravescebat. Neque scriptis confutationibus ple¬ 
nis, neque frequentibus Episcoporum comitiis, dele¬ 
ri poterat. Neque id mirandum, cum Imperatores, 
et Reges patronos invenisset. 

Erat ea aetate Episcopi munus usque adeo di¬ 
fficile, ut non sine magnis incommodis posset ex¬ 
pleri. Nam qui veritatem aperte profitebatur, et er¬ 
rores ilii adversos impugnabat: aut Arianorum arti¬ 
bus mors illi parabatur, aut eorumdem machinatio¬ 
nibus exsilio multabatur. Ob id ergo Sanctissimi Prae¬ 
sules, et Isidori fratres, Leander, et Fulgentius exu- 
larunt. Sed tantum abfuit; ut Isidorus ad refellen¬ 
dis haereticorum erroribus abstineret, ut fortius illis 
impetentibus, ac mortem illi minitantibus impavidus 
resisteret. Si disciplina Ecclesiastica dilapsa erat re- 

paranda, Isidofus reparavit. Plura ad id Episcopo¬ 
rum comitia ab ipso coacta, in quibus ejus pietas 
atque eruditio eluxit. Si Sacerdotum et Eclesiastn 
eorum officia exponenda; Isidorus exposuit. Adean- 
tur ipsius libri de officiis, et sententiarum inscripti, 
qui omnem laudem superant. Nam in difficillimis 
quaestionibus, et causis necessario evolvendi, si ve¬ 
ritatem volumus invenire. Quid hoc j Frontem con¬ 
trahitis? Diffiditis? Tu auges, dicitis? Audite quaeso, 
non me; sed Leonem Quartum, Summum Pontificem 
ad Britanniae Episcopos ita scribentem: „Sicum Hie- 
ronirni, et Augustini ita Isidori dicta retinenda esse, 
ubi contigerit inusitatum negotium, quod per Cano¬ 
nes minime definiri possit, „ Quid nunc? Creditis? 
Miramini? Sic se res habet. Sunt enim illi libri ve- 
luti ditissimus Thesaurus, ex quo maximas Canoni¬ 
cae doctrinae opes cuilibet depromere licet. Quae cum 
ita sint, saepe mirari soleo, plerosque Antiquorum Pa¬ 
trum scripta diligenter evolvere, legere, meditari: 
alium Augustinum, alium Hieronimum, alium Gre- ! 
goriuin, Bernardum alium: Isidorum nullum, aut ra¬ 
rum. Nescio, quo adverso sidere id fieri dicam. Nam 
ejus scripta tot sunt, tamque varia; ut in illis tam¬ 
quam in lauta atque opipara mensa dapes uniuscu¬ 
jusque palato gratissimae paratae inveniantur. Si te 
delectat in scriptis orationis nitor, venustas, pers¬ 
picuitas: hoc sale omnia ejus opera sunt condita. 
Antiquorum populorum origines, casus, ruinam aves 
scire? Ab mundi exordio usque ad suam aetatem Isi¬ 
dorus pulchre historiam texit. Sed quorsum haec? Sa¬ 
tis est dicere: in Etymologiarum libris omnium fa¬ 
cultatum orbem inveniri. Hic eloquentia Platonem 
se exhibet; hic cum medendi corporibus praecepta 
tradit, Apolo, aut #Csculapius vobis videbitur; dum 
antiquorum populorum leges tractat, alterum Solo¬ 
nem, aut Lycurgum credetis; dum.... Dies, vox, et 
latera me deficerent, si vellem omnes artes, et fa¬ 
cultates, quae in hisce libris traduntur, enumerare. 

Cum Isidorus tot volumina scripsisset, atque innu¬ 
mera pietatis exempla dedisset, proximae mortis in¬ 
dicia habere coepit. Nam superiori valetudine amis¬ 
sa, molestissima febris illum vexabat. Sicque ad 
vitae discesum vigiliis, abstinencia, carnis macera¬ 
tionibus se parat. Morbo gravius illum adigente, 
atque vexante, ad Basilicam Martiris Vincentii se de¬ 
ferri jussit. In qua cilicio indutus, et cinere humi 
prostratus Dei misericordiam demissa oratione sibi 
imploravit; domum delatus, sacro Jesu Christi cor¬ 
pore percepto, morbo ingravescente, animam Creato¬ 
ri suo reddidit anno redemptionis nostra? sexcente¬ 
simo trigesimo sexto, Quantus moeror, vulgata : ejus. 
morte, omnium animos invaserit, facilius mente con¬ 
cipitur, quam verbis exprimi potest. Moeret gravissi¬ 
mus Sacerdotum ordo, lugent castissimae Dei Vir¬ 
gines, Matrona? nobilissimae atque honestissimae aflic- 
tantur, omnes Civitatis ordines lacrimantur, et tam' 
beneficum, tam salutarem, tam mansuetum Pastorem 
desiderant. Quocumque oculos convertas, maestitiam, 
gemitus, lacrimas videas. 

Ea est, P. C. ea est hominum, qui in Repu- 
blica cum laude vixerunt, conditio atque sors; ut 
sicut viventes caeteris erant exemplo, et admiratio¬ 
ni, sic vita functi, discessu suo omnes moerore affi¬ 
ciant. Sed ut aequum fuit illos, qui Isidorum vi¬ 
ventem cognoverant, quid ejus praeclara virtutum exem¬ 
pla viderant, qui facundam ejus vocem resonantem 
audiverant, ejus mortem dolere, atque lamentari: sic 
nos decet gaudere, et nobismetipsis gratulari: prop- 
terea quod Isidorus e maris humanae vitae flucti¬ 
bus, atque procellis a Deo ereptus, portum tenet; et 
eam jam diu vitam vivit, quae nullis fortunae vici- 
citudinibus est obnoxia, quae nulla detrimenta pati¬ 
tur, quae nullis incommodis urgetur; sed tranquilla 
est, perpetua, beata. 

Restat, ut nos, qui Isidorum ob eximias ejus 
virtutes colimus, et tamquam nostrarum litterarum 

singulare lumen suspicimus; et ut Hispalensis Eo 
clesice decus et ornamentum veneramur, atque an¬ 
nuis solemnitatibus celebramus, ad ejus inculpatae vitae 
rationem nostram componamus. Ad vos, Collegae 
mei, ad vos maxime spectat hoc virtutum omnium 
exemplar intueri, qui in hoc Collegio Isidori nomi¬ 
ne erecto, defenso, tutato, vitam agitis, ut in illud 
tamquam in speculum inspicientes, sic vitam insti¬ 
tuatis, ut hoc Clericorum Seminarium cum litteris, 
cum sanctis moribus efforescat; ut haec amplissima 
Civitas Hispalensis, quae nulli nec Coeli temperie, nec 
soli feracitate, nec ingeniorum praestantia cedit; sed 
inter primos atque pulcherrimos non modo Boeticae, 
et Hispaniae, sed etiam totius orbis ocellos numera¬ 
tur, hunc etiam splendorem suis laudibus adjungat. 

Tu vero Sanctissime Praesul, qui supra caelestes 
orbes evectus, laetus contemplaris auctorem tuum, 
assiduis precibus illum precare, ut perversan Gallo¬ 
rum gentem Hispaniam nostram devastantem, cives 
interficientem, matronas et virgines honestissimas ope¬ 
re et exemplo corrumpentem, templorum et homi¬ 
num divitias diripientem, sacra humanaque omnia 
conculcantem, nostram miseram servitutem intentan¬ 
tem, a templis, d tectis urbium ac maenibus a vi¬ 
ta fortunisque civium omnium arceat atque dispellat, 
ut optatissimus atque suavissimus Ferdinandus nobis 
reddatur, paceque tranquilla diu regnet, eoque salvo 
et sospite innumeris annis fruamur. 

